**ПОКАНА**

За обществено обсъждане на предложение за поемане на дългосрочен дълг

На основание чл. 15 от Закона за общинския дълг, и Наредбата за условията и реда за поемане на общински дълг и провеждане на обществено обсъждане на проекти, предстоящи за финансиране чрез поемане на общински дълг. Кметът на Община Върбица кани местната общност - всички граждани, обществени организации и юридически лица, които имат регистрация, осъществяват дейности и ползват услуги на територията на община Върбица на обществено обсъждане на предложение за поемане на дългосрочен дълг от Община Върбица, при следните условия:

1. Цел на дълга: Закупуване на общо 2 броя специализирана техника за нуждите на Община Върбица, в т. ч. 1 брой мини багер и 1 брой комбиниран багер-товарач.

2. Максимален размер на дълга – до 240 000 /Двеста и четиридесет хиляди/ лева с вкл. ДДС.

3. Вид на дълга – дългосрочен дълг, при условията на финансов лизинг.

4. Срок на погасяване: 5 години от датата на сключване на договора.

5. Начин на финансиране – от собствени бюджетни средства.

6. Срок на усвояване:Еднократно с подписване на договора за финансов лизинг.

7. Начин на погасяване на главницата: На месечни вноски, по погасителен план

8. Начин на погасяване на лихвите - Ежемесечни вноски, по погасителен план.

9. Обезпечение – придобития актив е собственост на лизингодателя до окончателното погасяване на дълга.

10. Други условия:

- Авансова вноска – до 20 %

- Валута на дълга – в лева

- Без такси за предсрочно погасяване

- Фиксирана годишна лихва в размер не повече от 1% за периода на лизинга.

- Еднократни съпътстващи разходи /такси, застраховки и др./, неформиращи дълг съгласно договора

- Остатъчна стойност – не повече от 5% от стойността на актива

Обсъждането ще се проведе на 14.02.2022г. от 10:00ч. в заседателната зала на Общински съвет Върбица намираща се в Младежки дом гр. Върбица.